# Ελληνικές γλώσσες

|  |
| --- |
| **Ιστορία της ελληνικής γλώσσας** (δείτε επίσης: Ελληνικό αλφάβητο) |
| **Πρωτοελληνική** (περ. 3000 π.Χ.)

---

 |
| **Μυκηναϊκή** (περ. 1600–1200 π.Χ.)

---

 |
| **Ομηρική** (περ. 1200–800 π.Χ.)

---

 |
| **Αρχαία ελληνική** (περ. 800–300 π.Χ.) *Διάλεκτοι*: Αιολική, Αρκαδοκυπριακή, Αττική–Ιωνική, Δωρική, Παμφυλιακή, Ομηρική Μακεδονική

---

 |
| **Ελληνιστική Κοινή** (περ. από 330 π.Χ. ως 700)
 *Ιδιώματα*: Ασιανισμός, Αττικισμός

---

 |
| **Μεσαιωνική ελληνική** (περ. 700–1700)

---

 |
| **Νέα ελληνική γλώσσα** (από το 1700) *Ιδιώματα*: Δημοτική, Καθαρεύουσα, Αττικισμός *Διάλεκτοι*: Καππαδοκική, Κατωιταλική , Κρητική, Κυπριακή, Ποντιακή, Ρωμανιώτικη, Τσακωνική

---

 |
| **Άλλες μορφές** (από 19ο/20ό αιώνα)
Ελληνικός κώδικας Μπράιγ, Ελληνική νοηματική γλώσσα, Κώδικας Μορς |
| * π
* σ
* ε
 |

Με τον όρο **Ελληνικές γλώσσες** εννοούμε πολλές φορές την ομάδα των Ινδοευρωπαϊκών γλωσσών που περιέχει την ελληνική γλώσσα. Σύμφωνα με τις περισσότερες κατατάξεις, οι Ελληνικές γλώσσες σαν οικογένεια περιέχουν μόνο την ομώνυμη Ελληνική, και γι'αυτό οι δύο προηγούμενες έννοιες είναι ταυτόσημες. Επίσης, η διάλεκτος των Τσακώνικων έχει αναγνωριστεί από κάποιες επιτομές ως ξεχωριστή γλώσσα, ενώ αλλού αναφέρεται ότι θα μπορούσε άνετα να καταταχθεί ως ξεχωριστή γλώσσα αλλά υπολείπεται σημαντικά σε αξιόλογο αριθμό ομιλητών και λογοτεχνική παράδοση. Ενώ και η εξαφανισμένη Βόρεια Πικηνική γλώσσα, έχει προταθεί πως μπορεί να ενταχθεί ως ένα διαφορετικό μέλος.

## Γλώσσα της αρχαίας Μακεδονίας

Για την γλώσσα την οποία χρησιμοποιούσαν οι αρχαίοι Μακεδόνες πριν τον 4ο αιώνα π.Χ., ελάχιστα είναι γνωστά, και γι'αυτό δεν είναι σίγουρο αν πρόκειται για μια ελληνική διάλεκτο, ή μια άλλη ξεχωριστή ελληνική γλώσσα (όχι διάλεκτο) που να συγγενεύει με την ελληνική.

Συνήθως συγκαταλέγεται κάτω από την οικογένεια των Ελληνικών γλωσσών ως μια διαφορετική γλώσσα πολύ συγγενική με την Ελληνική. Άλλες φορές θεωρείται μια άλλη μορφή της Δωρικής διαλέκτου, όπως πιθανότατα μαρτυρά το εύρημα του κατάδεσμου της Πέλλας, ένα κείμενο που χρονολογείται από τον 4ο αιώνα π.Χ. και δείχνει να είναι γραμμένο σε ένα είδος Δωρικής διαλέκτου. Επίσης, ο Ηρόδοτος θεωρούσε τους Μακεδόνες συγγενικό φύλο με τους Δωριείς, πράγμα που ιστορικά φέρνει πιο κοντά την πιθανότητα να ήταν η αρχαία Μακεδονική μια διαφοροποίηση της Δωρικής.

## Ελληνικές διάλεκτοι και γλώσσες

Πολλοί γλωσσολόγοι θεωρούν Ελληνογενείς γλώσσες τη νέα Ελληνική, μαζί με κάποιες άλλες διαλέκτους οι οποίες όμως δεν είναι αμοιβαία κατανοήσιμες. Πρόκειται για την Τσακωνική, την Ποντιακή, και την Καππαδοκική διάλεκτο. Μερικές φορές έχει την ίδια αντιμετώπιση και η Κυπριακή διάλεκτος.

## Κλάδοι της Ελληνικής γλώσσας

* Πρωτοελληνική
	+ Μυκηναϊκή†
		- Αρχαία Ελληνική
			* Αττική-Ιωνική
				+ Ελληνιστική κοινή
					- Μεσαιωνική Ελληνική
						* Νέα Ελληνική
							+ Δημοτική
							+ Καθαρεύουσα
							+ Καππαδοκική διάλεκτος
							+ Κρητική διάλεκτος
							+ Ποντιακή διάλεκτος
							+ Κυπριακή διάλεκτος
							+ Κατωιταλική διάλεκτος
							+ Ρωμανιώτικη διάλεκτος †
							+ Ρομανοελληνική γλώσσα
			* Αρχαία Μακεδονική †
			* Αιολική †
			* Αρκαδοκυπριακή †
			* Παμφυλιακή †
			* Ομηρική
			* Δωρική †
				+ Τσακωνική

## Κατανομή

Οι Ελληνικές είναι παρακλάδι των Ινδοευρωπαϊκών γλωσσών. Πέρα από την αρχαία Μακεδονική , άλλη μία γλώσσα που παρουσιάζεται ως συγγενική με την Ελληνική είναι η Φρυγική. Ανάμεσα σε ζωντανές Ινδοευρωπαϊκές γλώσσες, λέγεται ότι τη μεγαλύτερη συγγένεια με την Ελληνική έχουν η Αρμενική γλώσσα και οι Ινδοϊρανικές γλώσσες.

## Δείτε επίσης

* Αρχαία Ελληνική γλώσσα
* Αττική διάλεκτος
* Ελληνοφρυγικές γλώσσες
* Ρωμανιώτικη διάλεκτος
* Ποντιακή διάλεκτος

## Παραπομπές

## Εξωτερικοί σύνδεσμοι

* B. Joseph (2001): "Ancient Greek". In: J. Garry et al. (eds.) Facts about the World's Major Languages: An Encyclopedia of the World's Major Languages, Past and Present. Online paper Αρχειοθετήθηκε 2016-10-01 στο Wayback Machine..
* N. Nicholas (1999), The Story of Pu: The Grammaticalisation in Space and Time of a Modern Greek Complementiser. PhD Disseration, University of Melbourne. P.482f. (PDF.)
* www.bbc.co.uk/languages/european\_languages/languages/greek.shtml.
* www.reference.com/browse/wiki/Proto-Greek\_language.